b'\n_START_ARTICLE_\nFran Novak\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani (1895) je na Dunaju \xc5\xa1tudiral pravo in tu 1900 promoviral. Po kon\xc4\x8danem \xc5\xa1tudiju je sodni\xc5\xa1ko prakso delal v Ljubljani in bil tu od 1906 samostojen odvetnik._NEWLINE_Sodeloval je pri raznih gospodarskih organizacijah, bil med ustanovitelji Zveze slovenskih zadrug in Zalo\xc5\xbebe Slovenska knjiga. V kranjskem de\xc5\xbeelnem zboru je od 1908 kot \xc4\x8dlan Narodno napredne stranke zastopal trgovsko-obrtno zbornico. Leta 1912 je dosegel ustanovitev delavsko nezgodne zavarovalnice. Politi\xc4\x8dno aktiven je bil tudi po koncu prve svetovne vojne, med drugim je bil \xc4\x8dlan za\xc4\x8dasenega narodnega predstavni\xc5\xa1tva, leta 1934 pa minister za socialo v beograjski vladi. Leta 1940 je bil \xc4\x8dlan novoustanovljene prostozidarske lo\xc5\xbee Valentin Vodnik v Ljubljani, 1941 pa se je pridru\xc5\xbeil OF. Septembra 1944 pa ga je Gestapo aretiral in poslal v Dachau.'